Diari Oficial de la Generalitat Valenciana


Sumari del DOGV 9629, del 30-06-2023 (2023/7382)

Extracte de la Resolució de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7382


Data del document
:   26-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023. [2023/7382]  
BDNS (identif.): 697853.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/697853)  
  
Primer. Persones beneficiàries  
a) Persones físiques o jurídiques, de naturalesa privada o pública, incloses les explotacions de titularitat compartida previstes en la Llei 35/2011, de 4 d'octubre, que siguen titulars d'explotacions ramaderes i/o agrícoles, sempre que tinguen la consideració de pimes.  
b) Persones físiques o jurídiques que presten serveis agraris, entenent per tals les qui desenvolupen activitats econòmiques inscrites en l'epígraf 911, en el 912 o en el 851 en l'Impost d'Activitats Econòmiques, sempre que tinguen la consideració de pimes.  
c) Quan es tracte d'inversions col·lectives, agrupacions de persones físiques o jurídiques, de naturalesa privada o pública, o sense personalitat pròpia d'acord amb els termes previstos en l'article 67.2 del Reial decret llei 36/2020, de 30 de desembre, que integren un mínim de cinc titulars d'explotació, sempre que tinguen la consideració de pimes, i qualsevol organització o associació de productors reconeguda per l'autoritat competent els membres de la qual siguen titulars d'una explotació agrícola i/o ramadera.  
d) Consorcis o una altra forma de col·laboració publicoprivada, sempre que els projectes d'inversió es destinen a un ús en comú i redunden en benefici d'explotacions concretes que tinguen la consideració de pimes, els titulars de les quals hauran donat el seu consentiment perquè aquests ens sol·liciten l'ajuda.  
  
Segon. Objecte  
Convocatòria de les ajudes prevista en el Programa de suport per a l'aplicació d'agricultura de precisió i tecnologies 4.0 en el sector agrícola i ramader.  
  
Tercer. Bases reguladores  
Reial decret 948/2021, de 2 de novembre, pel qual s'estableixen les bases reguladores per a la concessió d'ajudes estatals destinades a l'execució de projectes d'inversió dins del Pla d'impuls de la sostenibilitat i competitivitat de l'agricultura i la ramaderia (III), en el marc del Pla de recuperació, transformació i resiliència (BOE 263, 03.11.2021).  
  
Quart. Finançament i quantia  
L'import global màxim del Programa de suport per a l'aplicació d'agricultura de precisió i tecnologies 4.0 en el sector agrícola i ramader és de 634.160 euros, finançats amb càrrec a l'aplicació pressupostària 90.62.67.28692.8, línia S8819000, del pressupost de despeses de 2023. Aquestes ajudes seran objecte de finançament amb el Mecanisme de recuperació i resiliència, establit pel Reglament (UE) 2021/241, del Parlament Europeu i del Consell, de 12 de febrer de 2021, atés que aquest programa està inclòs en el component 3 del Pla de recuperació, transformació i resiliència.  
  
Cinqué. Termini de presentació de sol·licituds  
El termini de presentació de sol·licituds serà de quinze dies hàbils, comptats des de l'endemà de la publicació del present extracte en el Diari Oficial de la Generalitat Valenciana.  
  
València, 26 de juny de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.